**Ministru kabineta noteikumu projektu par studiju un studējošo kredītu un kredītam pielīdzināmo stipendiju atmaksas atlikšanu ārkārtējā stāvokļa apstākļos sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu anotācijas kopsavilkums nav jāaizpilda, jo projekta anotācijas I sadaļas 2. punkts nepārsniedz divas lapaspuses.Ministru kabineta noteikumi stāsies spēkā pēc to pieņemšanas Ministru kabinetā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Likuma “Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību” 14. panta otra daļa: “Ministru kabinets var noteikt citus atbalsta pasākumus krīzes skartajās nozarēs”.2. Pēc Izglītības un zinātnes ministrijas iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likuma “Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību” 14. panta otrajā daļā noteikts, ka Ministru kabinets var noteikt citus atbalsta pasākumus krīzes skartajās nozarēs. Pašlaik saskaņā ar Ministru kabineta 2001. gada 29. maija noteikumu Nr. 220 “Kārtība, kādā tiek piešķirts, atmaksāts un dzēsts studiju kredīts un studējošā kredīts no kredītiestādes līdzekļiem ar valsts vārdā sniegtu galvojumu” (turpmāk – MK noteikumi Nr. 220) 78. punktā, Ministru kabineta 2001. gada 23. oktobra noteikumos Nr. 445 “Kārtība, kādā no valsts budžeta līdzekļiem tiek piešķirts un atmaksāts studējošo kredīts” (turpmāk – MK noteikumi Nr. 445) 45. punktā un Ministru kabineta 2001. gada 29. maija noteikumos Nr. 219 “[Kārtība, kādā tiek piešķirts, atmaksāts un dzēsts studiju kredīts no valsts budžeta līdzekļiem](https://likumi.lv/ta/id/25576-kartiba-kada-tiek-pieskirts-atmaksats-un-dzests-studiju-kredits-no-valsts-budzeta-lidzekliem)” (turpmāk – MK noteikumi Nr. 219) 50. punktā noteikto, ja studiju vai studējošā kredīta ņēmējam ir piešķirts bezdarbnieka statuss, kredīta atmaksas termiņš tiek pagarināts par faktisko bezdarba laiku, bet ne ilgāk kā par diviem gadiem. Minētie Ministru kabineta noteikumi neparedz kredīta pamatsummas atmaksas atlikšanu, ja ir samazinājušies kredīta ņēmēja ikmēneša ienākumi dažādu neparedzētu un no kredīta ņēmēja neatkarīgu apstākļu dēļ. Ņemot vērā augstākminēto, ir sagatavot grozījumi MK noteikumos Nr. 220, MK noteikumos Nr. 445 un MK noteikumos Nr. 219 (turpmāk kopā – projekti). Ņemot vērā, ka kredīta ņēmējiem Covid-19 izplatības dēļ ir radušās problēmas minēto kredītu atmaksai, jo ir samazinājušies viņu ikmēneša ienākumi, kredīta ņēmējiem tiek piedāvāta iespēja atlikt studiju, studējošo, vai abus kredītus, kā arī kredītam pielīdzināmās stipendijas, pamatsummas atmaksu uz laiku līdz 6 mēnešiem, ja kredīta ņēmējs vēršas kredītiestādē vai Studiju un zinātnes administrācijā ar iesniegumu par kredīta pamatsummas atmaksas atlikšanu, ņemot vērā samazinājušos ienākumus saistībā ar Covid-19 izplatību. MK noteikumu Nr. 220 grozījumu projektam nebūs ietekmes uz valsts budžetu, jo kredīti, kas izsniegti no kredītiestāžu līdzekļiem ar valsts vārdā sniegtu galvojumu, tika izsniegti no kredītiestāžu līdzekļiem, savukārt valsts galvojuma apjoms nemainās, tas paliek tāds, kāds bija iekļauts attiecīgā gada valsts budžeta likumā. Kredītiestāde ar vislielāko studiju un studējošo kredītu portfeli – AS SEB banka – ir informējusi, ka pašlaik dienā ir vidēji 10–15 rakstiski pieprasījumi no klientiem atlikt atmaksu. Pašlaik tie saņem atteikumu, jo kredītiestādei nav tiesību to piešķirt – normatīvais regulējums to neparedz. Normatīvais regulējums paredz atmaksas atlikšanu, ja ir piešķirts bezdarbnieka statuss. Taču pašlaik aktuāla ir situācija, kad nav piešķirts bezdarbnieka statuss, taču kredītņēmējam ir samazinājušies ienākumi. Tas attiecās gan uz Covid-19 skartajām nozarēm, gan uz citām nozarēm, jo situācija ar apgrozījuma samazināšanos un ienākumu kritumu tieši vai netieši ietekmē gandrīz visas nozares. Projektos piedāvātais regulējums visos Ministru kabineta noteikumos ir maksimāli vienkāršs – ja kredīta ņēmējs piesakās uz pamatsummas atmaksas atlikšanu līdz 6 mēnešiem, tā tiek piešķirta, nevērtējot nozari un nepārbaudot kredīta ņēmēja sniegto informāciju par ienākumu samazinājumu, lai izvairītos no lieka administratīvā sloga. Pārējie kredītlīgumu nosacījumi paliek nemainīgi (netiek pagarināts kredīta kopējais atmaksas termiņš un netiek veikti citi grozījumi kredītlīgumā). Priekšlikums ir saskaņots ar Finanšu nozares asociāciju, kas atbalsta to kā sociāli atbildīgo rīcību krīzes situācijā.Saskaņā ar noteikumiem Nr. 219 par kredītiem, kas tika izsniegti līdz 2001.gadam no valsts budžeta līdzekļiem, 2019.gada 2. pusgadā valsts budžetā tika ieskaitīti 439 051 *euro*. Indikatīvi, daļai no kredītņēmējiem atliekot pamatsummas atmaksu par 6 mēnešiem, atmaksa budžetā varētu samazināties par 10% jeb 43 905 *euro*. Iesniegums ir iesniedzams Studiju un zinātnes administrācijā.Saskaņā ar noteikumiem Nr. 445 par kredītiem, kas tika izsniegti līdz 2001.gadam no valsts budžeta līdzekļiem, atmaksa 2019. gadā bija 96 480 *euro*, par pusgadu attiecīgi 48 240 *euro*. Izdarot pieņēmumu, ka daļai no kredītņēmējiem tiek atlikta pamatsummas atmaksa par 6 mēnešiem, atmaksa budžetā varētu samazināties par 10% jeb 4 824 *euro*. Saskaņā ar noteikumiem Nr. 445 studiju un studējošo kredīti tika izsniegti no valsts budžeta līdzekļiem, ko izsniedza AS Unibanka un AS Parex, līgumus slēdzot starp kredītņēmēju un kredītiestādēm, attiecīgi arī iesniegums ir iesniedzams kredītiestādēs (AS SEB un Citadele) un atmaksa notiek caur kredītiestādēm. Noteikumu Nr. 220. Nr. 219 un Nr. 445 grozījumiem nav nepieciešami papildus līdzekļi ministrijas budžeta apakšprogrammā 03.04.00 “Studējošo un studiju kreditēšana”. Pamatsummas atmaksas atlikšana daļai no kredītņēmējiem var ietekmēt Valsts kases ieņēmumus posmā līdz 31.12.2020.  |
| 3. | Projekta izstrādē iesaistītās institūcijas un publiskas personas kapitālsabiedrības | IZM, Studiju un zinātnes administrācija (turpmāk – SZA). |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekti attiecas uz studiju un studējošo kredītu un kredītu pielīdzināmo stipendiju ņēmējiem, kuriem ir iestājas saņemto kredītu vai kredītam pielīdzināmās stipendijas atmaksa. |
| 2. | Tiesiskā regulējuma ietekme uz tautsaimniecību un administratīvo slogu | Vērtējot ietekmi uz tautsaimniecību, atlikt atmaksu uz 6 mēnešiem ir labvēlīgāks risinājums nekā pieļaut, ka tiek palielināts kavēto kredītu skaits. Īstermiņā ar šiem grozījumiem tiek mazināta ietekme uz kredītņēmējā maksātspēju.Paredzams, ka uz šī ārkārtēja regulējuma posmu palielināsies administratīvais slogs kredītiestādēm un Studiju un zinātnes administrācijai. |
| 3. | Administratīvo izmaksu monetārs novērtējums | Pēc apkopotās informācijas uz 31.01.2020., pašlaik ir 40 112 kredītu, kuri ir izsniegti un vēl nav atmaksāti. Izdarot aplēses, ka 10% no šiem kredītņēmējiem varētu vērsties ar pieteikumu par pamatsummas atmaksas atlikšanu kredītiestādē, tie ir 4 011 kredītņēmēju. Kredītiestāde izveidotu standarta pieeju šiem gadījumiem un patērētu orientējoši pusstundu uz pieteikuma apstrādi. Ņemot vērā, ka vidējā stundas atlīdzības likme finanšu sektorā 2018.gadā (jaunāku datu vēl nav) saskaņā ar CSP datiem bija 12 *euro*, administratīvais slogs kredītiestādēm veidos orientējoši 48 134 *euro*. Vienlaicīgi, Finanšu nozares asociācija atbalsta šādu risinājumu.Vēl 10% no kredītņēmējiem vērstos ar iesniegumu SZA par tiem kredītiem, kuri tika izsniegti līdz 2001.gadam no valsts budžeta līdzekļiem. Vidējā atlīdzība stundā valstī 2018.g. saskaņā ar CSP datiem bija 6 *euro*. SZA izveidotu standarta procedūru šiem gadījumiem, patērējot pusstundu uz katru iesniegumu. Attiecīgi administratīvā sloga izmaksas SZA veido orientējoši 24 067 *euro*.Papildus, Studiju un zinātnes administrācijas informācijas sistēmas datu bāzē ir 734 studiju kredīta ņēmēji, kuri savulaik ir saņēmuši kredītam pielīdzināmo stipendiju, taču nav aizstāvējuši promocijas darbu noteiktajā laikā un kuriem ir iestājusies kredīta atmaksa. Ņemot vērā radušos apstākļus par daļu no šiem kredītiem tiks iesniegti iesniegumi par kredīta atmaksas atlikšanu, līdz ar to prognozējams, ka administratīvais slogs palielināsies laika periodā no normatīvā akta spēkā stāšanās dienas līdz 2020. gada 31. decembrim (iesniegumu izvērtēšana, jaunu atmaksas grafiku sastādīšana). Administratīvais slogs SZA tiks finansēts SZA pieejamā valsts budžeta finansējuma ietvaros, papildus līdzekļi nav nepieciešami. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem**  |
| Projekts neietekmē valsts un pašvaldību budžetus |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Ministru kabineta noteikumu projekts “Grozījumi Ministru kabineta 2001. gada 29. maija noteikumos Nr. 219 “Kārtība, kādā tiek piešķirts, atmaksāts un dzēsts studiju kredīts no valsts budžeta līdzekļiem””, Ministru kabineta noteikumu projekts “Grozījumi Ministru kabineta 2001. gada 29. maija noteikumos Nr. 220 “Kārtība, kādā tiek piešķirts, atmaksāts un dzēsts studiju kredīts un studējošā kredīts no kredītiestādes līdzekļiem ar valsts vārdā sniegtu galvojumu”” un Ministru kabineta noteikumu projekts “Grozījumi Ministru kabineta 2001. gada 23. oktobra noteikumos Nr. 445 “Kārtība, kādā no valsts budžeta līdzekļiem tiek piešķirts un atmaksāts studējošo kredīts.””. |
| 2. | Atbildīgā institūcija | IZM |
| 3. | Cita informācija | Nav |

|  |
| --- |
|  **V. Tiesību akta projekta atbilstība Latvijas Republikas starptautiskajām saistībām** |
| Projekts neskar Latvijas Republikas starptautiskās saistības. |

|  |
| --- |
| **VI. Sabiedrības līdzdalība un komunikācijas aktivitātes** |
| Plānotās sabiedrības līdzdalības un komunikācijas aktivitātes saistībā ar projektu | Projekti netiks nodoti sabiedriskai apspriešanai, ņemot vērā, ka projekti ir izstrādāti, pamatojoties uz Likuma “Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību”. |
| Sabiedrības līdzdalība projekta izstrādē | Nav. |
| Sabiedrības līdzdalības rezultāti | Nav. |
| Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | IZM, Studiju un zinātnes administrācija, kredītiestādes. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projektam nav ietekmes uz valsts pārvaldes funkcijām un institucionālo struktūru. |
| 3. | Cita informācija | Nav. |

Izglītības un zinātnes ministre I. Šuplinska

Vīza:

Valsts sekretāre L. Lejiņa

N. Mazure, 67047940

Nadezda.mazure@izm.gov.lv